Ο Μπουσκέτς γεννήθηκε το 1946 στο Ελ Πρατ δε Λομπρεγάτ, προάστιο της Βαρκελώνης. Το 1969 αποφοίτησε από τη Σχολή Αρχιτεκτονικής του Escola Tecnica Superior d'Arquitectura de Barcelona (ETSAB), του Πολυτεχνείου της Καταλονίας. Ο Μπουσκέτς ήταν καθηγητής πολεοδομίας της Σχολής Αρχιτεκτόνων στο Πολυτεχνείο της Βαρκελώνης από το 1979 μέχρι το 2002. Από το 2002 υπήρξε καθηγητής στο Harvard Graduate School of Design και κατέχει την έδρα του καθηγητή της Πρακτικής της Πολεοδομίας και του Σχεδιασμού. Επιπλέον, είναι επισκέπτης καθηγητής σε διάφορα πανεπιστήμια.